Σίγουρα οι συμβουλές που δίνει ένας καλός φίλος που νοιάζεται είναι σημαντικές και υποστηρικτικές, αλλά οι συμβουλές από έναν ψυχολόγο είναι θεραπευτικές. Μέσα στο θεραπευτικό δωμάτιο το άτομο νιώθει την ασφάλεια να μιλήσει για τις σκέψεις, τα συναισθήματα και όσα τον απασχολούν, χωρίς δισταγμό και κριτική. Ο ψυχολόγος βοηθάει το άτομο να ανακαλέσει παρελθοντικά βιώματα από τη μνήμη του και να αναδυθούν συναισθήματα και σκέψεις που μπορεί να το βαραίνουν, αλλά αδυνατεί να διαχειριστεί και αυτό είναι κάτι που το φιλικό πρόσωπο αδυνατεί να κάνει λόγω έλλειψης γνώσεων. Η θεραπευτική σχέση που δημιουργείται είναι πολύ διαφορετική από αυτή μεταξύ δύο φίλων, καθώς ο ψυχολόγος λειτουργεί ως ειδικός και δε σχετίζεται συναισθηματικά με το άτομο. Αυτό σημαίνει πως δεν επηρεάζεται από τα συναισθήματα και τις συμπεριφορές του ατόμου, όπως θα συνέβαινε με έναν φίλο ή με κάποιο συγγενικό πρόσωπο.